મા ભુવનેશ્વરીનું બહુ જ સુંદર મંદિર સૌરાષ્ટ્રના ગોંડલમાં આવ્યું છે. એમ કહેવાય છે કે શિવ તથા હનુમાનજી મહારાજની પૂજા સ્ત્રીઓ કરી શકતી નથી. ગાયત્રીની ઉપાસનાનો અધિકાર માત્ર બ્રાહ્મણોને જ છે, પરંતુ બ્રાહ્મણ, ક્ષત્રિય, વૈશ્ય તથા શુદ્ર આ ચારેય વર્ણ તથા જગતનાં તમામ નર માદા મા ભુવનેશ્વરીનું પૂજન અર્ચન કરી શકે છે. તેમની આરાધના કરી શકે છે. મા ભુવનેશ્વરીનાં બે પીઠસ્થાન છે. એક તો શાસ્ત્રોના નિર્દેશો અનુસાર તેમનું સ્થાન મણિદ્વીપના ચિંતામણિ ગૃહમાં છે. તો બીજું સ્થાન ભારતના પશ્ચિમે આવેલા સૌરાષ્ટ્રના ગોંડલમાં છે. એક સંશોધન મુજબ ભારતમાં દેવ દેવીનાં મંદિર, શિવાલય, દહેરાં, દેરાસર તથા બીજાં નાનાં મોટાં મંદિરો લાખોની સંખ્યામાં છે, પરંતુ મા ભુવનેશ્વરીનું પીઠસ્થાન સાથેનું મંદિર તો માત્ર ગોંડલમાં જ છે. મા ભુવનેશ્વરીએ જ જુદા જુદા સમયે જુદાં જુદાં સ્વરૂપો ધારણ કર્યાં છે. તેમાં મુખ્ય અંબાજી, બહુચરમા, આશાપુરા, હર્ષદમાતા, ચામુંડા, મહાકાલિ, મહાલક્ષ્મી, મહાસરસ્વતી, પદ્માવતી,